**Vides konsultatīvās padomes attālinātās**

**videotiešsaistes (VKP) sēdes**

PROTOKOLS

**plkst. 15:00**

**2021. gada 14.decembris**

**1. Par Dabas skaitīšanas info ziņojumu,** **Dabas skaitīšanas secinājumi, to pielietojums**, *Daiga Vilkaste un Ilona Mendziņa, VARAM Dabas aizsardzības departaments un Gita Strode Dabas aizsardzības pārvalde*

**2****. Par valsts prioritātēm un pasākumiem, rezultatīvajiem rādītājiem AER izmantošanai siltuma un elektroenerģijas ražošanā LV Fit for 55 kontekstā,** *Einārs Cilinskis,**un Gatis Silovs, Ekonomikas ministrija*

**3. Citi jautājumi:**

**Sēdē piedalās:**

1. **Dace Āriņa**, biedrība “Latvijas Atkritumu saimniecības asociācija”;
2. **Ineta Eglīte,** biedrība “Latvijas Biškopības biedrība”;
3. **Iluta Daukšane,** biedrība “Ezeru un purvu izpētes centrs”;
4. **Jana Simanovska,** biedrība “Ekodizaina kompetences centrs”;
5. **Jānis Sprūds,** biedrība „Latvijas ezeri”;
6. **Juris Jātnieks,** nodibinājums “Teiču dabas fonds”;
7. **Kristīna Veidemane,** biedrība „Baltijas Vides forums”;
8. **Linda Zuze,** biedrība “Zaļā brīvība”
9. **Lelde Eņģele**, nodibinājums „Latvijas Dabas fonds”;
10. **Viesturs Ķerus,** biedrība „Latvijas Ornitoloģijas biedrība”;
11. **Līga Brūniņa,** biedrība **“**Baltijas krasti”,
12. **Andis Liepa,** nodibinājums “Ķemeru Nacionālā parka fonds”;
13. **Maija Medne,** biedrība „Latvijas Botāniķu biedrība”
14. **Jānis Rozītis** nodibinājums „Pasaules Dabas fonds”;
15. **Olga Trasuna,** biedrība „Latvijas Vides pārvaldības asociācija”;
16. **Elita Kalniņa**, biedrība “Vides aizsardzības klubs”;

**Nepiedalās:**

**Sintija Graudiņa – Bombize,** nodibinājums “Vides izglītības fonds”;

**Alvis Birkovs,** biedrība, „Latvijas Makšķernieku asociācija”;

**Zero waste pārstāve,**

**Andis Mizišs,** biedrība „Vides fakti”

**VARAM pārstāvji**:

**Daiga Vilkaste**

**Raimonds Kašs,**

**Rudīte Vesere,**

**Zane Galindoma**

**Uzaicinātie pārstāvji:**

**Einārs Cilinskis,** EM

**Gatis Silovs,** EM

**Citi pārstāvji:**

**Dace Ozola,** biedrība “Latvijas Kūdras asociācija”

**Mārtiņš Trons**, biedrība “Zemnieku saeima”

**Aiga Grasmane,** biedrība “Mežu īpašnieku biedrība”

**Sēdi atklāj**: Juris Jātnieks, VKP priekšsēdētājs.

**Sēdi protokolē**: Ilze Trušinska, VKP sekretāre

**Sēdes atklāšana,** Juris Jātnieks, Vides konsultatīvās padomes priekšsēdētājs,

Juris Jātnieks atklāj VKP sēdi, izsakot pateicību par aktīvu VKP līdzdalību un darbu pie KLP stratēģiskā plāna, kur VKP sniedza savu atzinumu, kā arī par SIVN projektu. Tika pausts VKP viedoklis arī Memoranda padomē. Sadarbībā ar Latvijas Bioloģiskās lauksaimniecības asociāciju tika sagatavota vēstule un relīze par KLP SIV projekta saturiskajiem aspektiem. Paralēli noticis darbs arī Pesticīdu darba grupā un pie likumprojekta “Pašvaldību likums”.

1. **Par Dabas skaitīšanas info ziņojumu,** **Dabas skaitīšanas secinājumi, to pielietojums.**

Daiga Vilkaste prezentēja un sniedza informāciju par ES nozīmes konstatēto biotopu platību hektāros attiecīgo sadalījumu, kas atrodas Natura 2000 un ārpusē.. Attiecībā uz ES nozīmes zālāju biotopu īpašumtiesībām tad var redzēt, ka privātie aizņem lielāko daļu un atrodas 71% privātajās zemēs. Ir daži biotopu veidi, kuriem ir lielas teritorijas tieši ārpus Natura 2000 teritorijām. ES nozīmes meža biotopu īpašumtiesības valsts valdījumā ir 80%. Attiecībā par meža biotopu kvalitāti izcilie ir tieši valstij piederošie vidējās un sliktās kvalitātes ir vairāk pašvaldībās. ES nozīmes saldūdeņu biotopu īpašumtiesības lielākais procentuālais sadalījums ir tieši pašvaldībām **-** 52%.

**Kritēriji aizsargājamo platību noteikšanai:**

**Zālāji** - (top 20 vietas) + platības, kur vienlaidus koncentrēti 6270\* zālāji.

**Meži -**  atlasīti visi ES nozīmes meža biotopi (DAP un LVM dati), skatoties koncentrācijas vietas izcilas un labas kvalitātes biotopiem;
 -  visu staignāju mežu (nevērtējot kvalitāti) poligonu koncentrācijas vietas;
 -  visi prioritārie ES nozīmes meža biotopi;
  - fona kartēs, izvēloties konkrētās 9080\* koncentrācijas vietas, izmantoti mežaudžu dati par blakus esošo mežaudžu sastāvu/vecumu;

* koncentrāciju vietās” ir sastopamas arī citas vērtības

Katras atsevišķas vietas kopējā platība ir vismaz 100 ha, izcilu un cieši koncentrētu biotopu poligoni piekļautos esošām ĪADT. Ir arī atsevišķas mazākas platības.

Sadarbība ar AS “Latvijas Valsts meži”,  datu atlase un piedāvājums. Apvienoti DAP/LVM poligoni, par katru potenciālo aizsardzībai veidojamo vietu veikta individuāla analīze, vērtējot vietas pēc šādiem kritērijiem:

* Biotopu kopējais īpatsvars teritorijā (%);
* Staignāju mežu 9080\* īpatsvars;
* Citu \* ES nozīmes mežu klātbūtne, biotopu kvalitāte, informācija par citām ĪA sugām;

Sasaiste ar esošu Natura 2000/konektivitāte esošie ML.

**Tālākās darbības:**

* Principi (IADT veidošana, apsaimniekošana, kompensācijas, valsts zemes);
* Sociāli ekonomiskais aprēķins/pamatojums;
* Diskusijas uzraudzības grupā.

Daiga Vilkaste informēja, ka vairāki VKP pārstāvji piedalās arī Uzraudzības darba grupā, un tādējādi ir iespēja vides NVO līdzdarboties un ietekmēt tālāko procesus.

Kristīna Veidemane apstiprināja, ka VKP piedalās uzraudzības darba grupas darbā un tika sagatavoti un nosūtīti arī komentāri pagājušajā nedēļā. Galvenā diskusija un interese ir tieši par sociālekonomisko novērtējumu, kā tiks vērtēti šie procesi.

Juris Jātnieks norādīja, ka sakarā ar skaitļiem, kas izskan publiskajā telpā mērķa platības sakarā, kas varētu veidoties Latvijā 12+% jautāja, vai šis pieaugums varētu būt pietiekams un reprezentatīvs?

Daiga Vilkaste atbildēja, ka par tiem skaitļiem, kas tiek minēti publiskā telpā īsti nevarēs komentēt. Piemēram, staignāju gadījumā ir jābūt aizsargātiem 60% no atrastā biotopu daudzuma. Un tālāk jau nebūs svarīgi, cik tie būs % attiecībā pret Natura 2000 tīklu. Līdzīgs princips ir ar šo ganību zālāju teritorijām, kur arī nav pietiekama platība. Bet cik būs kopējā gala summa to patreiz ir grūti pateikt. Teritorijā nebūs tikai aizsargājamais biotops.

Lelde Eņģele norādīja, ka pašlaik meža nozare un tanī skaitā Latvijas valsts meži ir lielā šokā, ka no aprites tiks izņemtas lielas mežu platības īpatsvars un nebūs vairs ko cirst. Un šajā sakarā aicināja visās diskusijās VARAM varētu atgādināt, ka attiecībā uz valsts mežiem ne tikai šo apjomu aprēķināšanas periodu, bet arī uz iepriekšējo gan pati VARAM, gan NVO lūdza izņemt no tāmes aprēķiniem aizsargājamos biotopus, Eiropas nozīmes biotopus vai vismaz pašu vērtīgāko daļu. Meža nozare jau gadus iepriekš ir zinājusi, ka daba ir un būs jāsargā.

Jānis Rozītis jautāja par biotopu aizsardzības scenārijiem. Uz doto brīdi iezīmējāt pirmo scenāriju – ja izvēlēsimies tikai procedūras scenāriju vai nebūs tāda situācija, ka pēc dažiem gadiem atkal nonāksim pie nākamās pārkāpumu procedūras, jo uz doto brīdi prioritārie biotopi nav aizsargāti?!

Daiga Vilkaste atbildēja, ka riski vienmēr pastāv un viss atkarīgs no lēmumiem, kādi tiks pieņemti kartēšanas rezultātā.

Juris Jātnieks jautāja, cik daudz būtu jāaizsargā un cik liela ekoloģiskā robeža, lai sasniegtu labvēlīgāku biotopu stāvokli, jo šobrīd pēc indikatīvajiem skaitļiem redzams, ka tas diemžēl nebūs pietiekami?

Daiga Vilkaste atbildēja, ka Uzraudzības darba grupā noteikti būs jānonāk pie kāda konkrēta risinājuma un redzējuma un cik grūti vai viegli, to varēs redzēt un vērtēt nākamajā gadā. Pašreiz nekādi konkrēti lēmumi pieņemti nav.

Gita Strode piebilda, ka aptuvenie skaitļi un cipari jau ir sarēķināti, bet pašreiz vēl nevarēs pateikt, cik biotopu ir Natura un ārpus tām un mikroliegumos. Visi šie skaitļi tiek gatavoti sociālekonomiskajam izvērtējumam, lai tie tiktu korekti izrēķināti.

Jānis Sprūds norādīja, ka attiecībā uz ĪADT ir diemžēl arī tādi gadījumi - teritorija ir, bet aizsardzības nav.

Juris Jātnieks jautāja ar kādām organizācijām un iestādēm būs jāsaskaņo informatīvais ziņojums?

Daiga Vilkaste atbildēja, ka visi, kas pieteiksies un vēlēsies saskaņot dokumenta saturu. Kad dokuments tiks izdiskutēts un izskatīts Uzraudzības darba grupā, tas tiks publicēts sabiedriskajai apspriešanai.

Juris Jātnieks vērsa VARAM uzmanību ar KLP Stratēģiskā plāna ziņojumu, kurš ir liels finanšu instruments, bet dokumenta skaņošana ir paredzēta tikai ar EM un FM, bet šis plāns ļoti cieši skar vides un dabas jomu un ietekmēs milzīgā apmērā.

Ierosināja, ka ņemt vērā informāciju, kas izskanējusi publiskajā telpā attiecībā uz dabas skaitīšanu un draudiem, ko varētu radīt, un izteica ierosinājumu VARAM par attiecīgās sabiedriskās attiecību kampaņas organizēšanu, lai skaidrotu iedzīvotājiem ieguvumus no dabas saglabāšanas.

1. **Par valsts prioritātēm un pasākumiem, rezultatīvajiem rādītājiem AER izmantošanai siltuma un elektroenerģijas ražošanā LV Fit for 55 kontekstā.**

Gatis Silovs informēja, ka EM sagatavotajā prezentācijā ir redzams info grafiks, kur parādīts viss EM pieejamais finansējums no jaunā ES struktūrfondu plānošanas perioda un Atveseļošanās noturības mehānisma. Viss finansējums un atbalsts dalās 4 lielos blokos:

1. Digitālā transformācija;
2. Produktivitāte;
3. Nevienlīdzības mazināšana;
4. Klimats un energoefektivitāte;

**Klimats un energoefektivitāte piešķirtais finansējums –** 738.5 milj euro, kas sadalāssīkāk pa atbalsta saņēmēja veidiem. Būs pieejams finansējums gan uzņēmējiem, gan komersantiem, firmām energoefektivitātes veicināšanai. Būs finansējums valsts un daudzdzīvokļu ēku māju energoefektivitātei, pārvades un sadales tīklu modernizācijai, kā arī siltumapgādei un aukstumapgādei, biometāna ražošanas veicināšanai, AER uzņēmējdarbībā un ražošanā.

EM nav vienīgā, kas ar šiem klimata un energoefektivitātes programmām strādā, bet arī VARAM. Visiem atbalsta saņēmējiem samazināt enerģijas patēriņu un zudumus, un tur, kur tas iespējams Latvijā pašiem ražot siltumu un elektroenerģiju no mums pieejamiem resursiem.

Linda Zuze jautāja, kā ir attiecībā uz konkrēto virzienu – biometāna ražošanas veicināšana. Atjaunošanas un noturības mehānisma plānā arī parādījās šādas pats virziens, bet tika izņemts, bet šeit atkal tiek atspoguļots?

Gatis Silovs atbildēja, ka Darbības programmai un Atveseļošanās noturības mehānismam ir mazliet savādāka loģika. Atveseļošanās noturības mehānismā bija iekļauts vairāk biometāna patēriņam nevis ražošanai – esošo biogāzes rūpnīcu produkcijas kvalitātes uzlabošanai.

Jānis Rozītis jautāja, vai varētu būt pieejams atbalsts individuālais AER ražošana iespējas privātās mājās? Un zem kuras no aktivitātēm tas tiek paredzēts?

Gatis Silovs atbildēja, ka atbalsts privātmājām energoefektivitātes pasākumiem no AER būs.

Nākamā gada pirmajā ceturksnī ir jāpaseko līdzi Altum mājas lapā pie jaunākās informācijas. Būs jāsamazina enerģijas patēriņu, ražojam enerģiju no saules paneļiem utt.

Einārs Cilinskis informēja un sniedza informāciju par Nacionālā enerģētikas un klimata plāna 2021.-2023. gadam mērķiem. Šo mērķu īstenošanai 2023. gadā šis plāns ir jāpārskata, lai ņemtu vērā jau jaunos izvirzītos mērķus. Daļa no mērķiem teorētiski var mainīties, jo ir EK piedāvājumi un dalībvalstis galarezultātā vēl tikai pieņems. Latvijai jāņem vērā arī citi Eiropas savienības mērķi. Jāņem vērā tas izrunātais jautājums par biodaudzveidību, par gaisa kvalitātes mērķiem, atkritumu apsaimniekošanas mērķiem.

Analītiskās bāzes sagatavošana - Nacionālais enerģētikas un klimata plāna pārskatīšanai: «zaļie» resursi:

* Vēja enerģijas izmantošanas vietējais potenciāls;
* Saules enerģijas izmantošanas vietējais potenciāls;
* Biomasas izmantošanas vietējais potenciāls;
* Pirmsšķietami, jūras un sauszemes vēja parki, kā arī decentralizētas saules paneļu iekārtas, tai skaitā vietējās energokopienās bruģē ceļu nulles emisiju, tīrai un ilgtspējīgai nākotnei.

Noslēgts Ekonomikas ministrijas un Fizikālās enerģētikas institūta (FEI) līgums, kura ietvaros izstrādās enerģētikas un klimata modeli (TIMES) un izstrādās scenārijus 2030. gada mērķu sasniegšanai un virzībai uz klimata neitralitāti, kā arī Ekonomikas ministrijas un Latvijas Universitātes līgums, kura ietvaros izstrādās ekonomikas sistēmas vispārējā līdzsvara modeli, kas ļaus analizēt enerģētikas un klimata mērķu sasniegšanas pasākumu makroekonomiskās un sociālās ietekmes.

Un vēl paredzēts EK tehniskās palīdzības projekts (sagatavots sadarbībā ar EM), kas sniegs palīdzību Latvijas ilgtermiņa modelēšanas sistēmas izstrādē, kā arī sagatavos priekšlikumus enerģētikas sistēmu integrācijai (tajā skaitā elektrifikācijas un ūdeņraža ekonomikas analīze) Nacionālā enerģētikas un klimata plāna atjaunošanai.

Nacionālais enerģētikas un klimata plāna pārskatīšana 2023. gadā, kas ļauj sasniegt ambiciozus klimatneitralitātes mērķus Latvijas nacionālai tautsaimniecībai labvēlīgā, ekonomisko izaugsmi veicinošā veidā.

Nacionālās enerģētikas un klimata padomes horizontālās pārvaldības sistēma:

1. Nacionālā enerģētikas un klimata padome rīcībpolitikas un pasākumu rosināšana, normatīvā regulējuma izmaiņu un to finansējuma iniciatīvu izskatīšana;
2. Darba grupas sadarbībai starp ministrijām, zinātniskajām institūcijām, sociālajiem partneriem un citām nevalstiskām organizācijām datu, pieeju un politiku izvērtēšana.

NEKP darba grupas, kas ir vairāk sektoriālas un vairāk kā forumi, jo piedalās ļoti liels dalībnieku skaits:

* Aprites ekonomikas un atkritumu apsaimniekošanas darba grupa;
* Būvniecības darba grupa;
* Enerģētikas darba grupa;
* Enerģētikas un klimata ekspertu darba grupa;
* Ilgtspējīgas mobilitātes darba grupa;
* Rūpniecības darba grupa;
* Zemes sektora (t.sk. mežsaimniecība) un lauksaimniecības darba grupa;

Šo darba grupu darbs ir atklāts un tajās vēl interesenti var pieteikties un piedalīties.

Jānis Rozītis jautāja, kā pašreiz ministrijā prognozē, kas būs šie AER nākotnes prioritārie avoti? Jo paskatoties Lietuvu, Igauniju, diemžēl ar vēja enerģiju nekur neesam pavirzījušies un nav bijusi īsti valsts nostāja kā šo risināt, ar saules parkiem, izņemot atsevišķus gadījumus arī nav īsti virzījies.

Einārs Cilinskis atbildēja, ka šobrīd projekta ietvaros sadarbībā ar Igauniju par jūras vējiem un to izmantošanu notiek virzība, un noteikti jāmēģina veicināt sauszemes vēju enerģiju, jautājums par vēju attīstību ir kritiski svarīgs, un ja nav iespējams atrast kopsaucēju diemžēl nebūs labu rezultātu.

Jana Simanovska norādīja, ka VKP būtu interesants dažas no Jūsu prezentācijā minētajām darba grupām.

Einārs Cilinskis papildināja, ka daļa no VKP organizācijām ir jau dažu darba grupas sastāvā.

Bet visi interesenti, kas nav pieteikušies dalībai to noteikti vēl var darīt, sūtot e-pastu uz EM.

Jānis Rozītis jautāja, kādu Jūs redzat Fit for 55 kontekstā biomasas izmantošanu uz 2023. gadu, kad tiks pārskatīti šie klimata mērķi, vai to saglabāt esošajā apjomā?

Einārs Cilinskis atbildēja, ka saglabājas esošajā līmenī vismaz vidējā termiņā noteikti, bet par tālākajiem periodiem būs jāņem vērā pieejamība un kas notiks arī ar gāzes izmantošanu.

**Citi jautājumi**

Kā VKP pārstāve piedalās ES fondu uzraudzības komitejā.25. novembrī notika uzraudzības komitejas sēde - atskats uz iepriekšējā periodā paveikto. Šobrīd notiek darbs pie 2021-2027.gada perioda - plānošanas dokumenti investīciju virzieniem jau ir sagatavoti (darbības programma), atsevišķu MK noteikumu pieņemšana vēl notiek. Šobrīd iespējams sniegt komentārus par pašas uzraudzības komitejas sastāvu - saistītie dokumenti ir pārsūtītajā e-pastā zemāk. Aicina VKP sniegt viedokli - ierosinājumu izsvērt balstiesīgo vides organizāciju dalības palielināšanu. Šobrīd no 59 balstiesīgajiem ir 2 vides organizāciju pārstāvji. Tomēr nākamais plānošanas periods būs diezgan izaicinošs - tiks integrēti klimata mērķu filtri projektu īstenošanai, kā arī papildus sasniedzamie vides mērķi, tāpēc svarīga ir vides organizāciju kompetence.

**Nākamā VKP sēde - 11.janvāris**

VKP attālinātās sēdes vadītājs /Juris Jātnieks

VKP attālinātās sēdes protokoliste /Ilze Trušinska/